ಪಾಕ್ ಜೊತೆ ಲಿಂಕ್ : ಸೈಬರ್ ಕ್ರೈಮ್ ಸಿಂಡಿಕೇಟ್ ನಾಲ್ವರ ಬಂಧನ
ಹಜಾರಿಬಾಗ್ (ಜಾರ್ಖಂಡ್), ಡಿ 11-ಪಾಕಿಸ್ತಾನದೊಂದಿಗೆ ಸಂಪರ್ಕ ಹೊಂದಿರುವ ಸೈಬರ್ ಕ್ರೈಮ್ ಸಿಂಡಿಕೇಟ್ ನ ಭಾಗವಾಗಿದ್ದ ನಾಲ್ವರನ್ನು ಜಾರ್ಖಂಡ್ ನ ಹಜಾರಿಬಾಗ್ ಜಿಲ್ಲೆಯಲ್ಲಿ ಪೊಲೀಸರು ಬಂಧಿಸಿದ್ದಾರೆ.ಪಂಜಾಬ್ನಲ್ಲಿ ವ್ಯಕ್ತಿಯೊಬ್ಬನಿಗೆ 1.63 ಲಕ್ಷ ರೂಪಾಯಿ ವಂಚನೆ ಮಾಡಿದ ಪ್ರಕರಣದ ತನಿಖೆ ವೇಳೆ ಇದು ಪತ್ತೆಯಾಗಿದ್ದು,ಅಪರಾಧದಲ್ಲಿ ಬಳಸಲಾದ -ಫೋನ್ ಸಂಖ್ಯೆಯ ಜಾಡು ಹಿಡಿದಾಗ ಅದು ಹಜಾರಿಬಾಗ್ನಲ್ಲಿ ದಂಧೆ ಖಚಿತಪಡಿಸಿತ್ತು ಎಂದು ಅಧಿಕಾರಿಗಳು ತಿಳಿಸಿದ್ದಾರೆ.
ಬಂಧಿತರಿಮದ ಮೊಬೈಲ್ -ಫೋನ್ ಗಳು , 36 ಸಿಮ್ ಕಾರ್ಡ್ಗಳು, 37 ಡೆಬಿಟ್ ಮತ್ತು ಕ್ರೆಡಿಟ್ ಕಾರ್ಡ್ಗಳು, 12 ಪಾಸ್ ಬುಕ್ ಮತ್ತು ಚೆಕ್ ಗಳು , ದ್ವಿಚಕ್ರ ವಾಹನ, ನಾಲ್ಕು ಚಕ್ರದ ವಾಹನ ಮತ್ತು ಇತರ ವಸ್ತುಗಳನ್ನು ಪೊಲೀಸರು ವಶಪಡಿಸಿಕೊಂಡಿದ್ದಾರೆ 19 ರಿಂದ 25 ವರ್ಷದೊಳಗಿನ ನಾಲ್ವರನ್ನು ಜಾರ್ಖಂಡ್ನ ರಾಜಧಾನಿ ರಾಂಚಿಯಿಂದ 105 ಕಿಮೀ ದೂರದಲ್ಲಿರುವ ಕೊರಾರ್ ಪ್ರದೇಶದ ಪ್ರದೇಶದಲ್ಲಿ ಬಂಧಿಸಲಾಗಿದೆ.
ಇಂದಿನ ಪಂಚಾಂಗ ಮತ್ತು ರಾಶಿಭವಿಷ್ಯ (11-12-2023)
ವಿಚಾರಣೆ ವೇಳೆ ಆರೋಪಿಗಳು ತಾವು ಪಾಕಿಸ್ತಾನಿ ಹ್ಯಾಂಡ್ಲರ್ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದೇವೆ ಎಂದು ಒಪ್ಪಿಕೊಂಡಿದ್ದಾರೆ ಎಂದು ಹಜಾರಿಬಾಗ್ ಜಿಲ್ಲಾ ಪೊಲೀಸ್ ವರಿಷ್ಠಾಧಿಕಾರಿ ಮನೋಜ್ ರತನ್ ಚೋಥೆ ತಿಳಿಸಿದ್ದಾರೆ. ಇದು ಗಂಭೀರವಾದ ವಿಷಯವಾದ್ದರಿಂದ, ಈ ಹಣವನ್ನು ಸೈಬರ್ ಅಪರಾಧಗಳಿಗಾಗಿ ಅಥವಾ ರಾಷ್ಟ್ರದ ಹಿತಾಸಕ್ತಿ ವಿರುದ್ಧವಾದ ಯಾವುದೇ ಉದ್ದೇಶಕ್ಕಾಗಿ ಉದ್ದೇಶಿಸಲಾಗಿದೆಯೇ ಎಂಬುದನ್ನು ಕಂಡುಹಿಡಿಯಲು ನಾವು ಪ್ರಯತ್ನಿಸುತ್ತಿದ್ದೇವೆ ಎಂದು ಎಸ್ಪಿ ಹೇಳಿದರು.
ಕಳೆದ ನ. 28 ರಂದು ಪಂಜಾಬ್ನಲ್ಲಿ 1.63 ಲಕ್ಷ ರೂ.ಗಳ ಆನ್ಲೈನ್ ವಂಚನೆ ನಡೆದಿದ್ದು, ಮಾಹಿತಿ ಪಡೆದ ನಂತರ, ಕೊರಾರ್ ಪ್ರದೇಶದಲ್ಲಿ ಮೊಬೈಲ್ ಸಂಖ್ಯೆ ಸಕ್ರಿಯವಾಗಿರುವುದನ್ನು ಖಚಿತಪಡಿಸಿವಿಶೇಷ ತಂಡ ದಾಳಿ ನಡೆಸಿದೆ ,ಮೊದಲು, ನಾವು ಇಬ್ಬರನ್ನು ಬಂಧಿಸಿದ್ದೇವೆ ಮತ್ತು ನಂತರ, ಅವರ ವಿಚಾರಣೆಯ ನಂತರ, ಇತರ ಇಬ್ಬರನ್ನು ಸೆರೆಯಾಗಿದ್ದಾರೆ ಎಂದು ಅವರು ಹೇಳಿದರು.ತನಿಖೆಯ ಸಲುವಾಗಿ ಪ್ರಸ್ತುತ ಪ್ರಕರಣದ ಬಗ್ಗೆ ಹೆಚ್ಚಿನದನ್ನು ಬಹಿರಂಗಪಡಿಸಲಿಲ್ಲ.